CELEX: 32022D0679
Language: hr
Date: 2022-01-19 00:00:00
Title: Provedbena odluka Komisije (EU) 2022/679 оd 19. siječnja 2022. o utvrđivanju popisa za praćenje za tvari i spojeve od značaja za vodu namijenjenu za ljudsku potrošnju kako je predviđeno Direktivom (EU) 2020/2184 Europskog parlamenta i Vijeća (priopćeno pod brojem dokumenta C(2022) 142) (Tekst značajan za EGP)

27.4.2022   
               
               
                  HR
               
               
                  Službeni list Europske unije
               
               
                  L 124/41
               
            
         PROVEDBENA ODLUKA KOMISIJE (EU) 2022/679
         оd 19. siječnja 2022.
         o utvrđivanju popisa za praćenje za tvari i spojeve od značaja za vodu namijenjenu za ljudsku potrošnju kako je predviđeno Direktivom (EU) 2020/2184 Europskog parlamenta i Vijeća
         
            
               (priopćeno pod brojem dokumenta C(2022) 142)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2020/2184 Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju (1), a posebno njezin članak 13. stavak 8. prvi podstavak,
         budući da:
         
                     (1)
                  
                  
                     Direktivom (EU) 2020/2184 predviđa se utvrđivanje popisa za praćenje koji se odnosi na tvari i spojeve od značaja za javnost i znanstvenu zajednicu zbog javnog zdravlja za vodu namijenjenu za ljudsku potrošnju („popis za praćenje”). Na popisu za praćenje treba navesti orijentacijsku vrijednost za svaku tvar ili spoj i, prema potrebi, moguću metodu analize koja ne podrazumijeva prekomjerne troškove.
                  
               
                     (2)
                  
                  
                     U skladu s člankom 13. stavkom 8. Direktive (EU) 2020/2184 17-beta-estradiol i nonilfenol treba uvrstiti na prvi popis za praćenje s obzirom na njihova svojstva endokrine disrupcije i rizik koji predstavljaju za zdravlje ljudi. Na temelju najnovijih preporuka Svjetske zdravstvene organizacije u pogledu parametara vode za piće (2) u ovoj bi Provedbenoj odluci trebalo utvrditi orijentacijske vrijednosti od 300 ng/l za nonilfenol i 1 ng/l za 17-beta-estradiol.
                  
               
                     (3)
                  
                  
                     Kako bi se omogućilo mjerenje orijentacijskih vrijednosti s prihvatljivom razinom preciznosti bez prekomjernih troškova, za 17-beta-estradiol i nonilfenol utvrđene su granice kvantifikacije kako su definirane u Direktivi Komisije 2009/90/EZ (3).
                  
               
                     (4)
                  
                  
                     Mjere predviđene u ovoj Odluci u skladu su s mišljenjem Odbora iz članka 22. stavka 1. Direktive (EU) 2020/2184,
                  
               DONIJELA JE OVU ODLUKU:
         
            Članak 1.
            Popis za praćenje za tvari i spojeve od značaja za vodu namijenjenu za ljudsku potrošnju iz članka 13. stavka 8. Direktive (EU) 2020/2184 utvrđen je u Prilogu ovoj Odluci.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 19. siječnja 2022.
            
               
                  Za Komisiju
               
               Virginijus SINKEVIČIUS
               
                  Član Komisije
               
            
         
         
            (1)  SL L 435, 23.12.2020., str. 1.
         
         
            (2)  Preporuke Svjetske zdravstvene organizacije od 11. rujna 2017. Drinking Water Parameter Cooperation Project. Support to the revision of Annex I Council Directive 98/83/EC on the quality of water intended for human consumption (Drinking Water Directive) (Suradnički projekt o parametrima vode za piće – Potpora reviziji Priloga I. Direktivi Vijeća 98/83/EZ o kvaliteti vode namijenjene za ljudsku potrošnju (Direktiva o vodi za piće)) – https://ec.europa.eu/environment/water/water-drink/pdf/WHO_parameter_report.pdf
         
            (3)  Direktiva Komisije 2009/90/EZ od 31. srpnja 2009. o utvrđivanju tehničkih specifikacija za kemijsku analizu i praćenje stanja voda u skladu s Direktivom 2000/60/EZ Europskog parlamenta i Vijeća (SL L 201, 1.8.2009., str. 36.).
      
      
         
            PRILOG
            POPIS ZA PRAĆENJE ZA TVARI I SPOJEVE OD ZNAČAJA ZA VODU NAMIJENJENU ZA LJUDSKU POTROŠNJU
            
                        
                           Ime tvari/skupine tvari ili spoja/skupine spojeva
                        
                     
                     
                        
                           CAS broj
                        
                     
                     
                        
                           EU broj
                        
                     
                     
                        
                           Orijentacijska vrijednost (ng/L)
                        
                     
                     
                        
                           Granica kvantifikacije
                            (1)
                           (ng/L)
                        
                     
                     
                        
                           Moguća metoda analize
                        
                     
                  
                        17-beta-estradiol
                     
                     
                        50-28-2
                     
                     
                        200-023-8
                     
                     
                        1 
                     
                     
                        ≤ 1 
                     
                     
                        -
                     
                  
                        nonilfenol (2)
                        
                     
                     
                        84852-15-3
                     
                     
                        284-325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  Granice kako su definirane u članku 2. točki 2. Direktive 2009/90/EZ.
            
               (2)  Te su tvari prethodno imale oznake CAS 25154-52-3 i 104-40-5.